Appenzell Innerrhoden
Store norske leksikon,Geografi,Verdens geografi,Europa,Sveits’ geografi
Appenzell Innerrhoden er en halvkanton i den nordøstlige del av Sveits, utgjør den sørlige del av Appenzell; 173 kvadratkilometer med 16 128 innbyggere (2020). Hovedstad: Appenzell.
Befolkningen er tysktalende; de fleste er katolikker. Kantonen har adskillig jordbruk med husdyrhold. Den har ellers stor turisttrafikk. Av spesiell karakter er kantonens lange tradisjoner innen husflidsvirksomhet og er særlig kjent for sin produksjon av broderier.Appenzell Innerrhoden er det siste området i Europa hvor kvinnene fikk stemmerett. Dette skjedde etter en rettsavgjørelse i Sveits' høyesterett og gjort gjeldende fra 1991. Stemmeretten for kvinner ble da oppnådd også ved lokale valg, etter at de fra 1971 hadde hatt stemmerett på forbundsnivå.Halvkantonen styres ved direkte demokrati; i 'Landsgemeinde' utgjør velgerne selv den lovgivende forsamling. Les mer i Store norske leksikon Sveits Sveits' geografi Sveits' historie